गुवाहाटी : जुदि सोरबा सुबुंफोरा जोबथा एन . आर . चि नि आबुं फारिलायाव थानाय सोरबा सुबुंनि मुंखौ नंगुबै भारतारि नङा होन्नानै सनदेह' थायोब्ला बेखौ लानानै जायखिजाया सुबुंआनो बै सुबुंनि बेरेखा एन . आर . चि सेवा केन्द्रआव अजद दैखांनो थाखाय खाबु होनाय जागोन । जाय सुबुंआ अजद होगोन बे सुबुंआ बै सुबुंनि एन . आर . चिनि आबुं फारिलायाव थानो थाखाय जाय एन . आर . चि सेवा केन्द्रआव गसर थिसनदोंमोन बे एन . आर . चि सेवा केन्द्रआव सनदेह थानाय सुबुंनि बेरेखा अजद थिसन नांगोन । बे जाथायनि सैथो खोथाखौ हियारिंनि गेजेरजों मिथिनो मोनगो । एन . आर . चि कर्दिनेटर प्रतिक हाजेलाया सेन्टिनेलनि खौरांगिरिनि सिगांआव बुङोदि , जुदि सोरबा सुबुंनि मुंआ एन . आर . चिनि आबुं जोबथा फारिलायाव गैया आब्ला बे बिथांआ गावनि मुंखौ फारिलायाव दैखांनो थाखाय एन . आर . चि सेवा केन्द्रआव गसर होनो हागोन आरो सैथो खोथाखौ हियारिंनि गेजेरजों फोसावगोन । फार्सेथिं गुबुन सुबुंफोराबो सनदेह' थानाय सुबुंनि बेरेखा गेलेनो हागोन जुदि बिथांनि जोबथा फारिलायाव थानाया नोगोरारि नङै गोनो गोथो सनदेह' थायोब्ला । अजद दैखांनाया बिथांनि गसर दैखांनाय एन . आर . चिनि सेवा केन्द्रआव जानांगोन होन्नानै बुङो । लोगोसे अजद होगिरि आरो सनदेह' गोनां सानैखौबो लिंहरनानै सोंनाय फिन्नाय लागोन आरो एन . आर . चि बिबानगिरिफोरा सैथो खोथाखौ हियारिंनि गेजेरजों फोरसावगोन होन्नानैबिथां हाजेलाया बुंबावो । 2018 माइथायनि 30 जुलाइआव एन . आर . चिनि आबुं फारिलायखौ फोसावनो थाखाय साननैलसै । 
सुबुंफोरा सनदेह थानाय सुबुंनि बेरेखा गसर थिसन्नो हागोन